
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS 2006 M. BALANDŽIO 27 D. SPRENDIMO NR. T-134 DALINIO PAKEITIMO

2014 m. gegužės 29 d. Nr. T-184
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 straipsnio 1 dalimi ir atsižvelgdama į UAB „Apeksas“ 2014 m. gegužės 14 d. prašymą, nusprendžia:


1. Pakeisti iš dalies rajono savivaldybės tarybos 2006 m. balandžio 27 d. sprendimo Nr. T-134 „Dėl leidimo išnuomoti negyvenamąsias patalpas, esančias Šakiuose, Bažnyčios g. 37“ (su vėlesniu rajono savivaldybės tarybos 2007 m. birželio 28 d. sprendimu Nr. T-103), 1 punktą ir išdėstyti jį nauja redakcija:


„1. Leisti viešo konkurso būdu dešimčiai metų išnuomoti 31,98 kv. m ploto negyvenamąsias patalpas, esančias Šakiuose, Bažnyčios g. 37, šiuo metu patikėjimo teise valdomas rajono savivaldybės administracijos, odontologijos kabineto veiklai (Nekilnojamojo daikto kadastrinių matavimų byloje Nr. 84/217 pastato šifras – 1B2/p, unikalus Nr. 8490-0000-1015, patalpų indeksai – 1-35, 1-36, 1-37), leidžiant naudotis bendro naudojimo patalpomis, kurių indeksai – 1-21; 1-23; 1-28; 1-29; 1-38)“.


2. Įgalioti rajono savivaldybės administracijos direktorių pasirašyti susitarimą dėl Savivaldybės ilgalaikio materialiojo turto nuomos 2006 m. birželio 12 d. sutarties Nr. 1D-20 pakeitimo, sutarties 1 ir 2 punktus išdėstant:

„1. Nuomotojas įsipareigoja perduoti nuomininkui rajono savivaldybei nuosavybės teise priklausančias ir šiuo metu rajono savivaldybės administracijos patikėjimo teise valdomas 31,98 kv. m ploto negyvenamąsias patalpas, esančias Šakiuose, Bažnyčios g. 37 (Nekilnojamojo daikto kadastrinių matavimų byloje Nr. 84/217 pastato šifras – 1B2/p, unikalus pastato Nr. 8490-0000-1015, patalpų indeksai – 1-35, 1-36, 1-37), leidžiant naudotis bendro naudojimo patalpomis, pažymėtomis indeksais – 1-21; 1-23; 1-28; 1-29; 1-38). Patalpų paskirtis: odontologijos kabineto veiklai.


2. Nuomininkas įsipareigoja mokėti nuompinigius – 100,74 Lt per mėnesį (be PVM).“

Meras





 Juozas Bertašius

